Cirkevná základná škola sv. Jána Krstiteľa

Ul. 9. mája 7, 083 01 Sabinov

Prosba o sponzorský príspevok

Obraciame sa na Vás s prosbou o sponzorský príspevok pre chlapcov tímu Sabik, žiakov našej školy. Tohto roku znovu získali 1. miesto  v celoslovenskej súťaži v stavbe a programovaní robotov v kategórii Tanec robotov - Secondary a postup na 19. svetový šampionát RoboCup 2015, ktorý sa uskutoční v Hefei v Číne 17. – 23. júla 2015.

Ministerstvo školstva Slovenskej republiky odporúča školám zapájať sa do takýchto súťaží a aktivít. Naši žiaci sa pod vedením pedagógov aktívne zúčastňujú podobných súťaží a pravidelne sa umiestňujú na popredných miestach. Už tretí rok za sebou získali 1. miesto v súťaži RoboCup na Slovensku a postup do medzinárodného finále. Na medzinárodnom fóre sa však nemohli prezentovať  kvôli nedostatku finančných prostriedkov.

Tohtoročné celkové náklady (okolo 7 500 €) potrebné na účasť žiakov na finále v Číne presahujú možnosti školy aj s príspevkami rodičov týchto žiakov.

Účasť na majstrovstvách sveta má byť vyvrcholením viacročnej práce žiakov, povzbudením do ich ďalšieho štúdia v oblasti robotiky a programovania, ale aj reprezentáciou školy, mesta, Prešovského samosprávneho kraja a Slovenskej republiky na medzinárodnej úrovni.

Sme si vedomí, že v súčasnej ekonomickej situácii je problém so sponzorstvom. Napriek tomu veríme, že spoločne sa podarí správna vec. Títo chlapci si pomoc určite zaslúžia. Každá finančná čiastka môže pomôcť a budeme Vám za ňu vďační. Zároveň Vám škola môže poskytnúť službu vo forme reklamy na Majstrovstvách sveta RoboCup 2015, v slovenských médiách a môžete byť uvedený ako sponzor školy na našej webovej stránke.

V prípade Vášho rozhodnutia sponzorovať, resp. prispieť finančnou hotovosťou, uvádzam základne identifikačné údaje:

**Cirkevná základná škola sv. Jána Krstiteľa**

Ul. 9. mája 7

083 01 Sabinov

Účet : 500660443/0900 SLSP a.s.

Variabilný symbol : 11111

S úctou

 Ing. Katarína Hviščová

 Riaditeľka školy

Mobil: 0908 975 659

Mail: riaditel.czssabinov@hotmail.com

**Príloha 1:** Stručný popis pre účel získania finančnej podpory

**Projekt ROBOCUP**

**realizovaný na CZŠ sv. Jána Krstiteľa v Sabinove**

**Združenie ROBOCUP vo svete :** Zahrňuje cca 150 univerzít z celého sveta. Existuje od roku 1996. Jeho cieľom je prispievať k rozvoju humanoidných robotov. Každoročne, striedavo na rôznych kontinentoch, organizuje celosvetovú súťaž robotických modelov v rôznych kategóriách – futbal robotov, tanec robotov, robot-záchranár. Súťaže sú taktiež kategorizované podľa veku súťažiacich na súťaž dospelých, junior – primary school, junior – secondary school.

 **ROBOCUP na Slovensku :** Od školského roku 2000/01 sa na Slovensku každoročne organizuje národné finále súťaže ROBOCUP a úspešní finalisti vo všetkých kategóriách podľa stanovenej kvóty získavajú právo účasti na medzinárodnej súťaži.

 **ROBOCUP na CZŠ sv. Jána Krstiteľa v Sabinove :** Od roku 2004 pracuje na škole záujmový útvar robotiky a od školského roku 2007/08 sa pravidelne zúčastňujeme národného finále ROBOCUP v kategórii Tanec robotov. Táto kategória poskytuje široký priestor pre výchovný prístup a podporovanie tvorivosti žiakov. Je potrebné na vysokej úrovni skĺbiť technické súčasti (konštrukcia robotov, programovanie, stavba scény) a umelecké súčasti (choreografia vystúpenia, tanec, hudba, videoprezentácia, výtvarný návrh scény a robotov) S. Guláš 8.B, S. Vargovčík 4.A, L.Falat 9.A a A. Božek 7.A si tentoraz pripravili vystúpenie robotov Pat a Mat. Predstavili v ňom nielen našu školu, ale aj mesto Sabinov. V interview vedeli fundovane prezentovať a obhájiť návrh, konštrukciu a program robotov. Presvedčivo zvíťazili, hoci kvôli veku najstaršieho člena tímu (15 rokov) súťažili v kategórii stredných škôl.

Naše úspechy v súťaži RoboCup:

* + - 2007/08 Celoslovenské finále : 2. miesto Tanec robotov Primary (ZŠ)
		- 2008/09 Celoslovenské finále : 2. miesto Tanec robotov Primary (ZŠ)

Medzinárodné finále (Graz – Rakúsko): víťazstvo v kategórii SuperTím spolu s Kanadou a Brazíliou

* + - 2009/10 Celoslovenské finále : 1. miesto Tanec robotov Primary (ZŠ)

Medzinárodné finále (Singapur): postup medzi 10 najlepších

* + - 2010/11 Celoslovenské finále : 1. miesto Tanec robotov Primary (ZŠ)

Medzinárodné finále (Istanbul - Turecko): postup medzi 10 najlepších

* + - 2011/12 Celoslovenské finále : 2. miesto Tanec robotov Primary (ZŠ)
		- 2012/13 Celoslovenské finále : 1.miesto Tanec robotov Primary (ZŠ)
		- 2013/14 Celoslovenské finále : 1.miesto Tanec robotov Primary (ZŠ)
		- 2014/15 Celoslovenské finále : 1.miesto Tanec robotov Secondary (SŠ)

**www.czssab.edu.sk**

robotika.sk/rcj

www.robocup2015.org